OKOB - a játék kezelése

Az installálás a CD behelyezésével automatikusan megkezdődik. Ha mégsem, akkor el kell indítani a CD főkönyvtárában található setokob.exe fájlt. Az installálás során kövessük a párbeszédablakokat.

Az elindítás után mindössze az egér mozgatásával és klikkeléssel működtethető a játék. A szint-választó ablakban kiválasztott játékszintre klikkelve megkezdődik a játszma, és ezzel együtt az időmérés is. A program betöltésekor a Béta szint indul el. Ha ennél könnyebb, vagy nehezebb szintet szeretnénk választani, megtehetjük a szint-választó ablakra klikkelve. (bal felső sarok - négyzet ikon)

A kocka forgatása a ctrl gomb benyomásával és az egér mozgatásával történik. A kocka bármely kintlevő gombját besüllyeszthetjük, ha az egérrel rámutatunk, és megnyomjuk a bal gombot.
A benyomható gombok a kurzor közeledésével kivilágosodnak. 



OKOB - a játék szabályai

szintek
Az OKOB logikai játék négy különböző nehézségi fokon kezdődhet. A cél mind a négy esetben azonos: egyetlen, az utoljára elsüllyesztett kivételével, legyen minden gomb kiemelve.
A kiemelkedés és besüllyedés szabályai szintenként bonyolódnak, ezeket a játék szintjei című fejezetben részletesen tárgyaljuk.

új játék
Újra kezdhetjük a játékot a játékmező szélén, a jobb felső sarokban lévő nyíl megnyomásával. 

új szint
Új szintre léphetünk a játékmező szélén, a bal felső sarokban lévő kocka-jelű gombra klikkelve. A felkínált négy különböző nehézségű játék közül választhatjuk ki a számunkra megfelelőt. Ha nem tudunk dönteni, van lehetőség a szabályok gyors megismerésére, az azonos színű kérdőjel segítségével.

segítség
A kérdőjelre klikkelve (a játékmező szélén, a jobb alsó sarokban) a játék bármely állapotában lehetőségünk nyílik információ-szerzésre. Mindig az adott játék segítség-oldala jelenik meg.

eredménylista
Az aktuális játékszint eredménylistájának jelenlegi állását bármikor megnézhetjük a játékmező szélén, a bal alsó sarokban lévő kocka-jelű gombra klikkelve.

információ
A programról, a program írójáról találunk információt a játékmező szélén, a bal alsó sarokban lévő i-jelű gombra klikkelve.

kilépés
Bármikor kiléphetünk a játékból, ha az egér bal gombjával a játékmező jobb felső sarkán található X jelre klikkelünk.

szünet
Bármelyik ablak behívásával a játék szünetel, vele együtt az időmérés is megáll, majd a játék folytatásakor újra indul.



OKOB - a játék szintjei

Az OKOB logikai játék négy különböző nehézségi fokon kezdődhet:

1.
Egy tetszőleges gomb benyomásával kiemelkedik 
- az azonos oldalon: az óramutató járása szerinti következő
- a hozzá tartozó sarkon: az óramutató járása szerinti következő
- a szemben lévő gomb

2.
A gombok különböző jelekkel vannak ellátva, minden jelből 2 van, ezek párokat jelentenek.
Egy tetszőleges gomb benyomásával kiemelkedik 
- az azonos oldalon: az óramutató járása szerinti következő
- a hozzá tartozó sarkon: az óramutató járása szerinti következő
- a szemben lévő gomb
- a jel-pár ellenkezőjére vált (ha eddig kint volt, besüllyed, ha bent volt, kiemelkedik)

3.
A gombok különböző jelekkel vannak ellátva, minden jelből 3 van, ezek összetartozást jelentenek.
Egy tetszőleges gomb benyomásával kiemelkedik 
- az azonos oldalon: az óramutató járása szerinti következő
- a hozzá tartozó sarkon: az óramutató járása szerinti következő
- a szemben lévő gomb
- az azonos jelűek közül az óramutató járása szerinti következő gomb az ellenkezőjére vált (ha eddig kint volt, besüllyed, ha bent volt, kiemelkedik)

4.
A gombok különböző jelekkel vannak ellátva, minden jelből 3 van, ezek összetartozást jelentenek.
Egy tetszőleges gomb benyomásával kiemelkedik 
- az azonos oldalon: az óramutató járása szerinti következő
- a hozzá tartozó sarkon: az óramutató járása szerinti következő
- a szemben lévő gomb
- az azonos jelű gombok az ellenkezőjükre váltanak (amelyik eddig kint volt, besüllyed, amelyik bent volt, kiemelkedik)



OKOB - játékhoz szükséges szoftverkörnyezet:

Windows 95/98, Me, NT
min. 640×480, Truecolor
gépigény:
min. Intel PII 333




Jó játékot kíván
a játék készítője:


Oltvai Balázs
oltvai@oliarts.com
www.oliarts.com

